Okresná prokuratúra XXXXX, Damborského 1, 949 99 XXXXX 1 

Sp. zn. : 2 Pv 721/11/4403	XXXXX, 13.01.2012
EEČ : 2-32-1-2012

U Z N E S E N I E 

Trestná vec:	obvinený XXXXX  
Prečin:	krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Podal: 	Okresná prokuratúra Nitra v zastúpení prokurátorkou okresnej prokuratúry
Rozhodnutie:
Podľa § 216 ods. 1 Trestného poriadku podmienečne zastavujem trestné stíhanie  obvineného:
1.	XXXXX, rodné číslo: XXXXX
	dátum narodenia: XXXXX
	trvalé bydlisko: XXXXX
Skutková veta:
Dňa 24.09.2011 asi o 13.30 hod. v katastri obce XXXXX, z parc. č. 3901/1 s názvom Pastuchov patriacej do poľnohospodárskeho pôdneho fondu odcudzil 384 ks kŕmnej kukurice, ktorú zabalenú vo dvoch vreciach viezol na svojom skútri žlto-modrej farby bez EČ do miesta svojho prechodného bydliska v obci XXXXX č. 662, pričom bol na miestnej komunikácii v obci XXXXX v blízkosti rodinného domu č. 93 prichytený hliadkou OO PZ Veľké Zálužie, čím spoločnosti XXXXX XXXXX spôsobil škodu vo výške 22,- €.

Podľa § 216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.

Odôvodnenie:
Vykonaným vyšetrovaním v predmetnej trestnej veci bolo jednoznačne zistené a preukázané, že obvinený XXXXX sa dopustil prečinu krádeže podľa § 212 odsek 2 písmeno d) Trestného zákona na skutkovom základe uvedenom vo výroku tohto uznesenia.
	Po preskúmaní na vec sa vzťahujúceho vyšetrovacieho spisu som dospela k záveru, že boli splnené všetky formálne a materiálne podmienky na podmienečné zastavenie trestného stíhania obvineného XXXXX.
	Podľa § 216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak obvinený:
	a) vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
	b) nahradil škodu, ak bola činom spôsobená alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu a
	c) vzhľadom na osobu obvineného, s prihliadnutím na jeho doterajší život a na okolnosti prípadu, možno takéto rozhodnutie považovať za dostačujúce.
	Prečin krádeže podľa § 212 odsek 2 písmeno d) Trestného zákona je úmyselným trestným činom, na ktorý zákon stanovuje trestnú sadzbu trestu odňatia slobody až na dva roky. 
	Obvinený XXXXX sa vo svojej výpovedi zo dňa 20.12.2011 ku skutku, ktorý je mu kladený za vinu v plnej miere doznal a súhlasí s podmienečným zastavením trestného stíhania voči jeho osobe.
	Z vyšetrovacieho spisu vyplýva, že splnomocnený zástupca poškodenej spoločnosti XXXXX XXXXX XXXXX si náhradu škody voči obvinenému XXXXX neuplatňuje, nakoľko odcudzená kukurica mu bola na mieste odovzdaná.
	Obvinený XXXXX bol doposiaľ jedenkrát súdne trestaný v roku 1987, pričom sa na neho hľadí, akoby nebol odsúdený. Doposiaľ bol jedenkrát oznamovaný pre priestupok podľa § 25 odsek 1 písmeno u) Zákona č. 8/2009 Z.z. o cestnej premávke a o zmene a doplnení niektorých zákonov.	
S poukazom na všetky uvedené skutočnosti ako aj s poukazom na osobu obvineného, ktorý doposiaľ viedol riadny život, mám za to, že v danom prípade sú splnené všetky materiálne a aj formálne podmienky na postup podľa § 216 odsek 1 písmeno a), b), c) Trestného poriadku a v predmetnej veci takéto rozhodnutie možno dôvodne považovať za dostačujúce a účelné.
	Podľa § 216 odsek 2 Trestného poriadku sa v uznesení o podmienečnom zastavení trestného stíhania určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.
	V danom prípade som považovala za adekvátne uložiť obvinenému XXXXX skúšobnú dobu v trvaní 12 mesiacov.
	S poukazom na uvedené skutočnosti som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do 3 dní od doručenia tohto uznesenia cestou Okresnej prokuratúry v Nitre na  Krajskú prokuratúru v Nitre. Sťažnosť má odkladný účinok.

JUDr. Janka Valentová
prokurátorka okresnej prokuratúry